Na osnovu člana 103. Zakona o visokom obrazovanju Kantona Sarajevo („Službene novine Kantona Sarajevo“, broj: 33/17, 35/20, 40/20), člana 201. Statuta Univerziteta u Sarajevu, br. 01-1093-3-1/18 od 28.11.2018. godine i saglasnosti Senata Univerziteta u Sarajevu, broj: 01-8-25/21 od 26.05.2021. godine, Pravni fakultet Univerziteta u Sarajevu raspisuje

***K O N K U R S***

***za izbor u akademsko zvanje***

1. Naučna oblast: ***Pravo i društvo,*** 1 nastavnik u zvanje ***vanrednog profesora***, puno radno vrijeme

***Uvjeti:*** kandidati treba da ispunjavaju uvjete iz člana 96. stav 1. tač. e) Zakona o visokom obrazovanju Kantona Sarajevo („Službene novine Kantona Sarajevo“, broj: 33/17, 35/20, 40/20), te člana 194. stav 1. tačka e) Statuta Univerziteta u Sarajevu.

Uz prijavu na konkurs za izbor u akademsko zvanje, kandidati prilažu dokaze u skladu sa članom 203. Statuta Univerziteta u Sarajevu.

Sa izabranim kandidatom zaključit će se ugovor o radu sa punim radnim vremenom u skladu sa članom 94. stav (1), tačka f) i stav (4) Zakona o visokom obrazovanju Kantona Sarajevo (“Službene novine Kantona Sarajevo“, broj: 33/17, 35/20, 40/20) i članom 193. stav (2) Statuta Univerziteta u Sarajevu.

Kandidati su obavezni u prijavi naznačiti akademsko zvanje i naučnu oblast za koju se prijavljuju.

Dokumenti se dostavljaju u originalu ili u ovjerenoj kopiji.

Konkurs ostaje otvoren 15 dana od dana objavljivanja.

Nepotpune i neblagovremene prijave neće se razmatrati.

Prijave se podnose na adresu: Pravni fakultet u Sarajevu

 Obala Kulina bana 7

 71000 Sarajevo

Kontakt osobe su: Almira Humačkić i Haris Starhonić na broju telefona: 033/206-360.